《奉和同皇太子过慈恩寺应制二首》
唐代·张说

翼翼宸恩永，煌煌福地开。离光升宝殿，震气绕香台。

上界幡花合，中天伎乐来。愿君无量寿，仙乐屡徘徊。

朗朗神居峻，轩轩瑞象威。圣君成愿果，太子拂天衣。

至乐三灵会，深仁四皓归。还闻涡水曲，更绕白云飞。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。